# Eumalacostracis

Els eumalacostracis (Eumalacostraca) són una subclasse de crustacis, i representen gairebé tots els malacostracis actuals, aproximadament unes 43.000 espècies descrites.

## Etimologia

La paraula "eumalacostraca" prové del grec i significa "veritable closca tova" (eu –veritable–, malakos –tou–, i ostrakos –closca o petxina–).

## Característiques

Els eumalacostracis tenen 19 segments: 5 de cefàlics, 8 de toràcics i 6 d'abdominals. No obstant, en la majoria eumalacostracis, els primers segments de tòrax es fusionen amb el cap, de manera que el tòrax sembla que tingui menys segments; per exemple, en els decàpodes, els tres primers segments toràcics estan fusionats amb el cap i el tòrax sembla que tingui només cinc segments toràcics (toracòmers); es parla llavors de perèion; el perèion és, doncs, el conjunt de segments toràcics no fusionats amb el cap, i els seus apèndixs es denominen pereiopodis. Els apèndixs dels segments fusionats no desapareixen, sinó que es transformen en maxil·lípedes que col·laboren en el processament dels aliments; per tant, el els decàpodes, amb tres toracómeros fusionats i cinc lliures (pereion), posseeixen tres maxil·lípedes i cinc pereiopodis. Els pereiopodis s'usen per caminar o copular. L'últim segment del plèon o abdomen, el tèlson, junt amb la resta de pleopodis s'usen per nedar.

## Classificació

El grup va ser originalment descrit per Grobben i incorpora els Stomatopoda (galera (crustaci)|la galera), i alguns experts moderns continuen utilitzant aquesta definició. Aquí, seguint a Martin i Davis, s'exclouen i queden incorporats en el seu propi grup, la subclasse Hoplocarida.
Segons la darrera actualització, els eumalacostracis inclouen 43.181 espècies en tres superordres i 18 ordres:
* Superordre Syncarida Packard, 1885
** Ordre Palaeocaridacea Brooks, 1962 †
** Ordre Bathynellacea Chappuis, 1915
** Ordre Anaspidacea Calman, 1904
* Superordre Peracarida Calman, 1904
** Ordre Amphipoda Latreille, 1816
** Ordre Bochusacea Gutu & Iliffe, 1998
** Ordre Cumacea Krøyer, 1846
** Ordre Ingolfiellida Hansen, 1903
** Ordre Isopoda Latreille, 1817
** Ordre Lophogastrida Sars, 1870
** Ordre Mictacea Bowman et al., 1985
** Ordre Mysida Haworth, 1825
** Ordre Pygocephalomorpha Beurlen, 1930 †
** Ordre Spelaeogriphacea Gordon, 1957
** Ordre Stygiomysida Tchindonova, 1981
** Ordre Tanaidacea Dana, 1849
** Ordre Thermosbaenacea Monod, 1927
* Superordre Eucarida Calman, 1904
** Ordre Decapoda Latreille, 1802
** Ordre Euphausiacea Dana, 1852

## Referències

* ↑ Brusca, R. C. & Brusca, G. J., 2005. Invertebrados, 2a edició. McGraw-Hill-Interamericana, Madrid (etc.), XXVI+1005 pp. ISBN 0-87893-097-3
* ↑ «Els crustacis | enciclopèdia.cat». [Consulta: 29 agost 2021].
* ↑ Grobben, K. 1892. Zur Kenntnis des Stammbaumes und des Systems der Crustaceen. Sitzber. K. Akad. Wiss., Vienna, Math. Nat. Cl., 101, 1892, pàg. 237-274.
* ↑ Martin, J. W.; Davis, G. E.. An Updated Classification of the Recent Crustacea. Natural History Museum of Los Angeles County, 2001.
* ↑ «WoRMS - World Register of Marine Species - Hoplocarida». [Consulta: 28 agost 2021].
* ↑ «WoRMS - World Register of Marine Species». [Consulta: 28 agost 2021].